CELEX: 62009CN0151
Language: fi
Date: 2009-04-28 00:00:00
Title: Asia C-151/09: Ennakkoratkaisupyyntö, jonka Juzgado de lo Social Único de Algeciras (Espanja) on esittänyt 28.4.2009 — Federación de Servicios Públicos de la UGT (UGT-FSP) v. Ayuntamiento de la Línea de la Concepción, María del Rosario Vecino Uribe ym. ja Ministerio Fiscal

18.7.2009   
            
            
               FI
            
            
               Euroopan unionin virallinen lehti
            
            
               C 167/3
            
         Ennakkoratkaisupyyntö, jonka Juzgado de lo Social Único de Algeciras (Espanja) on esittänyt 28.4.2009 — Federación de Servicios Públicos de la UGT (UGT-FSP) v. Ayuntamiento de la Línea de la Concepción, María del Rosario Vecino Uribe ym. ja Ministerio Fiscal
   (Asia C-151/09)
   2009/C 167/05
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Social Único de Algeciras
   
      Pääasian asianosaiset
   
   
      Kantaja: Federación de Servicios Públicos de la UGT (UGT-FSP)
   
      Vastaajat: Ayuntamiento de la Línea de la Concepción, María del Rosario Vecino Uribe ym. ja Ministerio Fiscal
   
      Ennakkoratkaisukysymykset
   
   Täyttyykö 12.3.2001 annetun direktiivin 2001/23/EY (1) 6 artiklan 1 kohdassa tarkoitettu itsenäisyyden säilyttämisen edellytys (käsiteltävänä olevan asian kaltaisessa) tilanteessa, jossa sen jälkeen kun kunta on lunastanut useita eri julkisia palveluja koskevia konsessioita, lunastamiseen asti konsession kohteena olevista palveluista vastanneiden yritysten henkilöstöön kuuluvat työntekijät siirretään kunnan palvelukseen, kun kyseessä ovat poikkeuksetta täysin samat työntekijät, joiden työpaikat ovat samat ja jotka jatkavat samoissa työtehtävissä, samoissa työyksiköissä ja saman välittömän työnjohdon (esimiesten) alaisuudessa kuin ennen lunastamista ilman että heidän työsuhteidensa ehtoja olisi merkittävällä tavalla muutettu, ja kun ainoana erona edeltävään tilanteeseen on se, että nyt heidän ylimpänä työnjohtonaan (välittömien esimiesten yläpuolella) ovat näistä tehtävistä vastaavat kunnalliset toimihenkilöt (kunnan valtuutetut tai kunnanjohtaja)?
   
      (1)  Työntekijöiden oikeuksien turvaamista yrityksen tai liikkeen taikka yritys- tai liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä annettu neuvoston direktiivi 2001/23/EY, EYVL L 82, s. 16